มี Sex (ไม่ป้องกัน) วันที่ 2-3 แต่พึ่งมากินยาคุมฉุกเฉินวันที่ 5 % การตั้งครรภ์สูงขึ้นใช่ไหมครับ แล้วนอกจากนี้ระหว่างรอประจำเดือนมา มีอะไรแนะนำไหมครับเพื่อป้องกันการตั้งครรภ์
สวัสดีค่ะ การใช้ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนหากกินยาคุมฉุกเฉินตอนที่เลย 72 ชั่วโมงหลังมีเพศสัมพันธ์ไปแล้วนั้น ยาอาจจะไม่ได้มีประสิทธิภาพในการป้องกันการตั้งครรภ์ได้เท่าไรนัก และอาจทำให้เกิดผลข้างเคียงไม่พึงประสงค์ต่างๆโดยไม่จำเป็นได้ให้สังเกตรอบเดือนหลังจากนี้ ในระหว่างนี้ที่เลย 5 วันหลังมีเพศสัมพันธ์มาแล้วก็ไม่น่าจะมีวิธีการอื่นๆที่ช่วยลดโอกาสการตั้งครรภ์ได้อีก และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป